**Սիսիանի մեծահասակների կրթության կենտրոն հիմնադրամի գրադարանային ծառայություններից օգտվելու ընթացակարգ:**

***Սիսիան քաղաքում գրքի ձեռքբերման կանոնները:***

1. Գրադարանային ծառայությունից օգտվողը (այսուհետ Օգտվող) նախապես առցանց (www.sisianaec.am) կամ ՍՄԿ կենտրոն այցելության միջոցով, ճշտում է գրքի առկայությունը գրադարանում:
2. Գրքի առկայության դեպքում Օգտվողը առցանց (www.sisianaec.am) կամ ՍՄԿ կենտրոնում լրացնում է գրքի պատվիրման **հայտը**:
3. ՍՄԿ կենտրոնը գրքի հայտը ստանալուց հետո 3 աշխատանքային օրերի ընթացքում կապ է հաստատում բնակչի հետ և պայմանավորվածություն ձեռք բերում գիրքը կամ գրքերը ստանալու մասին:
4. Գիրքը ստանալու համար Օգտվողը պետք է ներկայացնի իր սոցիալական քարտը, (որը մինչև գիրքը վերադարձնելը կպահպանվի ՍՄԿ կենտրոնում) և լրացնի համապատասխան **ստացական**:
5. Օգտվողը գրադարանից կարող է վերցնել 2 գրքից ոչ ավելի` յուրաքանչյուրը առավելագույնը 7 օր ժամկետով:
6. Օգտվողը պարտավոր է խնամքով վերաբերվել ՍՄԿ կենտրոնից ձեռք բերված գրքերին և վերադարձնել ստացականում նշված ժամկետի ընթացքում: Արգելվում է գրքի մեջ նշում, ընդգծում կատարելը, էջ պոկելը կամ ծալելը:
7. Գրքի կորստի դեպքում ընթերցողը պարտավոր է փոխարինել այն նույն գրքի նոր օրինակով:
8. Գիրքը ստանալիս ընթերցողը պետք է ստուգի այն և թերություններ հայտնաբերելու դեպքում հայտնի գրադարանավարին: Ընթերցողի կողմից պատռած, վնասված գիրքը ետ չի ընդունվում, այն փոխարինվում է նորով:

***Սիսիան համայնքի բնակավայրերի բնակիչների կողմից գրքի ձեռքբերման կարգը:***

1. Սիսիան համայնքի բնակավայրերի բնակիչների կողմից գրքի ձեռքբերման դեպքում գործում են նույն պայմանները, որոնք նշված են Սիսիան քաղաքում գրքի ձեռքբերման կարգում:
2. Համայնքի բնակավայրերից, ըստ տարածաշրջանների 5 և ավել հայտեր ներկայացնելու դեպքում ՍՄԿ կենտրոնը կապահովի գրքերի առաքումը բնակավայրեր:

***Գրականության առցանց շտեմարանից օգտվելու կարգը:***

1. ՍՄԿ կենտրոնի պաշտոնական կայքում զետեղված առցանց համահավաք գրացուցակը պարունակում է գրադարանում առկա բոլոր գրքերը:
2. Գրքերի փնտրումը հնարավոր է իրականացնել ըստ հեղինակի, բաժնի և/կամ ստեղծագործության:
3. Գրքի առկայությունը շտեմարանում բավարար չէ, որպեսզի Օգտվողը ձեռք բերի այն, հնարավոր է տվյալ պահին այն գտնվի որևէ այլ Օգտվողի մոտ: